EkBass/fiwiki-20250220-pages-articles huggingface dataset:
City Car Driving

City Car Driving on vuonna 2007 venäläisen Forward Developmentin kehittämä ajopeli Microsoft Windows -alustalle. Pelin autovalikoimaan kuuluu (Lada Samara, Toyota Corolla ja muita henkilöautoja, sekä rekka- ja pakettiautoja), joita saa avattua suorittamalla erilaisia tehtäviä, joko vanhassa tai uudessa kaupungissa. City Car Driving Steam Edition julkaistiin Steam-jakoalustalle vuonna 2016. Steam versiossa City Car Driving suo mahdollisuuden ladata autoja Steam Workshopista. Peli tunnetaan ajalleen realistisista liikenneturvallisuus-standardeista, ja se kuvastaa modernia autoilukokemusta. City Car Driving tukee useita peliohjaimia, joista suosituin on ratti- ja poljin-ohjaus. Pelissä on myös VR-tuki. Peli on saatavilla 17 eri kielellä, josta yksi on suomen kieli. == Aiheesta muualla == * Car Driving Steamissa Luokka:Vuoden 2007 videopelit
Pitkäjärvi (Jyväskylä)

Pitkäjärvi on Jyväskylän 77. kaupunginosa kaupungin itäosassa Toivakan rajalla, Leppälahden eteläpuolella. Virallinen kaupunginosa koostuu pääosin Puhdaspohjan kulmakunnan eteläosasta ja Manunsaaren asutuksesta. Varsinainen Pitkäjärven asutus jää suurimmaksi osaksi Toivakan puolelle. ==Lähteet== Luokka:Jyväskylän kaupunginosat Luokka:Vaajakoski–Jyskä
Mehtovuori

Mehtovuori on Jyväskylän 79. kaupunginosa Leppäveden itäpuolella Laukaan eteläosan rajalla. Virallinen kaupunginosa koostuu pääosin Mehtoniemen ja Palvajärven kylistä, tosin Palvajärven eteläosa kuuluu virallisesti Leppälahden kaupunginosaan. Tilastollisessa jaossa Mehtovuori kuuluu Leppälahden tilasto- ja pienalueeseen. Mehtovuoren kaupunginosa rajoittuu etelässä Leppälahteen ja lännessä vesirajan kautta Kanavuoreen. Laukaan puolella idässä on Metsolahden kylä, pohjoispuolella Leppäveden takana on Savion kylä. Mehtoniemi ja Palvajärvi kuuluivat Savion rekisterikylään, mutta pieni osa nykyisen kaupunginosan alueesta kuului myös Oravasaaren rekisterikylään. == Historiaa == Mehtoniemi ja Palvajärvi kuuluivat Laukaaseen vuoteen 1974 asti, jolloin ne siirrettiin Jyväskylän maalaiskuntaan.Jyväskylän maalaiskunnan kirja, sivu 17. Maalaiskunta liitettiin kaupunkiin vuoden 2009 alussa. Kaupunginosan nimeksi Mehtovuori otettiin 8.10.2009. == Muuta == Palvajärvellä toimii Ysitien lemmikkieläinpuisto. Lähellä Laukaan puolella on myös Pönttövuori. ==Lähteet== * ===Viitteet=== Luokka:Jyväskylän kaupunginosat
Laajaranta (Jyväskylä)

Laajaranta on kaupunginosa Jyväskylässä Vaajakoski-Jyskän suuralueella. Kaupunginosan vakituinen asutus on pääosin Vaajakosken kaakkoispuolisella niemellä, jota pitkin kulkee Valtatie 4. Niemi sijoittuu Leppäveden ja Päijänteen väliin. Laajarannan kaupunginosa rajoittuu pohjoisessa Kanavuoreen ja etelässä Oravasaareen. Kairahta sijaitsee osittain kaupunginosan alueella. Alueella on useampi saari, joihin ei ole tieyhteyttä. Suurimmat saarista ovat Vuoritsalo ja Siikasaari, joista kummallakin on useita pieniä luonnonsuojelualueita sekä vapaa-ajan asuntoja. == Lähteet == Luokka:Jyväskylän kaupunginosat Luokka:Vaajakoski–Jyskä
Iloniemi

Iloniemi on kaupunginosa Jyväskylässä. Iloniemellä sijaitsee kauppa ja uimaranta. Iloniemi on osa entistä Korpilahden kuntaa, vuodesta 2009 alkaen Jyväskylän Korpilahden suuraluetta. Se sijaitsee sijaitsee Korpilahden kirkonkylän koillispuolella. Päijänteen rannassa on ollut Iloniemen saha. 1920-1930-luvuilla sen ympärille rakennettiin monenlaisia palvelurakennuksia. Niistä on jäljellä enää pitkä tiilipiippu ja muutamia asuinrakennuksia. == Lähteet == Luokka:Jyväskylän kaupunginosat Luokka:Korpilahti (suuralue)
Tijani Babangida

Tijani Babangida (s. 25. syyskuuta 1973 Kaduna) on nigerialainen entinen jalkapalloilija. Ammattiurallaan Babangida pelasi oikeana laitahyökkääjänä. Babangidan mukaan hän innostui jalkapalloilusta katseltuaan brasilialaislegenda Pelen pelaamista. Tijani Babamgidan veli Haruna Babangida on myös jalkapalloilija. == Seurajoukkueura == Babangida pelasi urallaan useissa seurajoukkueissa. Hänen ensimmäinen seuransa oli nigerialainen Niger Tornadoes. 17-vuotiaana Babangida teki ammattilaissopimuksen Hollannin pääsarjassa pelanneen Roda JC:hen kanssa, josta hän siirtyi puolen kauden mittaisella vuokrasopimuksella VVV-Venloon. Palattuaan Roda JC:hen Babangidasta tuli yksi joukkueen tärkeimmistä pelaajista. Roda JC:stä Babangida siirtyi amsterdamilaiseen suurseuraan AFC Ajaxiin. Suurimman osan urastaan Babangida pelasi hollantilaisjoukkueissa; VVV:ssa, Roda JC:ssa, AFC Ajaxissa ja Vitesse Arnhemissa. Hollantilaisseurojen lisäksi hän edusti turkkilaista Gençlerbirliği S.K.:ta, saudiarabialaista Al-Ittihadia, sekä kiinalaisia Tianjin Taidaa ja Changchun Jinlaita. == Maajoukkueura == Babangida pelasi ensimmäisen maajoukkueottelunsa Romaniaa vastaan vuonna 1994. Hän pelasi Nigerian maajoukkueessa 37 virallista maaottelua, joissa teki viisi maalia. Babangida osallistui maajoukkueurallaan vuoden 1998 maailmanmestaruuskilpailuihin, joissa hän teki yhden maalin, sekä vuoden 1996 olympialaisiin, joissa Nigeria voitti kultaa. == Lähteet == Luokka:Nigerialaiset jalkapalloilijat Luokka:Vuonna 1973 syntyneet Luokka:Elävät henkilöt
Ikolanmäki

Ikolanmäki on kaupunginosa Jyväskylässä entisen Korpilahden kunnan alueella. Ikolanmäellä sijaitsee omakotitaloja ja uimaranta. Luokka:Jyväskylän kaupunginosat Luokka:Korpilahti (suuralue)
Kemppaisenmäki

Kemppaisenmäki on kaupunginosa Jyväskylässä noin 25 kilometriä keskustasta.Kemppaisenmäki; Kansalaisen karttapaikka; Maanmittauslaitos Se on asuinalue Korpilahden entisen kunnan alueella Korpilahden keskustasta pohjoiseen – Kirkonmäen ja Ikolanmäen sekä valtatie 9:n pohjoispuolella.Kemppaisenmäki; Jyväskylän karttapalvelu == Lähteet == Luokka:Jyväskylän kaupunginosat Luokka:Korpilahti (suuralue)
Etelä-Keljo

Etelä-Keljo on kaupunginosa Jyväskylässä noin kuusi kilometriä keskustasta. Etelä-Keljo sijaitsee valtatien 9 varressa moottoritien länsipuolella. Kaupunginosa koostuu Kauramäen asuinalueesta sekä Eteläportin teollisuusalueesta. Pohjois- ja länsiosat ovat pääosin rakentamatonta metsää. Virallinen kaupunginosa rajoittuu pohjoisessa Keltinmäkeen (Myllyjärveen ja Ylä-Myllyjärveen), koillisessa Keljoon, idässä Keljonkankaaseen, kaakossa Sääksvuoreen, lounaassa Muuramen kuntaan ja lännessä Taka-Keljoon. Moventas Gears Oy:llä on toimitiloja Etelä-Keljossa. == Luonto ja ympäristö == Etelä- Keljossa sijaitsevia lampia ovat Huhtalampi, Tilkunlampi, Kuusikkolampi sekä Huhtalan tekolampi. Alueella on myös pieniä soita, kuten Muuramen rajalla oleva Härkösuo. == Historiaa == Nykyisen kaupunginosan alue oli Keljon kylän asumatonta takamaata 1800-luvun alkuun asti, jolloin uusia tiloja perustettiin alueelle isonjaon yhteydessä. Ensimmäiset alueen talot olivat Huhtala ja Kangas, jotka perustettiin Lotilan ja Sysmälän liikamaille vuonna 1805. Vuonna 1815 nykyisen Ylä-Myllyjärven asuinalueen lähelleWanha Keljo, s. 40. perustettiin Mäkelän uudistila ja vuonna 1831 Mustalammen uudistila.Wanha Keljo, s. 47. Alue liitettiin Jyväskylän maalaiskunnasta kaupunkiin vuonna 1965.Jyväskylän karttapalvelu: Aluejaot > Kuntaliitosalueet Varhaisia alueen yrityksiä oli ainakin vuonna 1966 Huhtalammen koillispuolisessa Aattolan talossa toiminut turkistarha ja lähistölle vuonna 1988 perustettu Huhtalan lampien virkistyskalastuspaikka.Wanha Keljo, s. 162-164. Etelä-Keljon laajempi kehittäminen alkoi 2000-luvulla. Kauramäen asuinalueen ensimmäinen asemakaava hyväksyttiin vuonna 2017. Eteläportin teollisuusalueen nykyinen kaava on vuodelta 2019, tosin sitä ennen alueella oli jo Moventas Oy:n tuotantolaitos sekä Kuusakoski Oy:n metallinkierrätyslaitos. Kauramäen asuinalueen laajentamista pohjoiseen on suunniteltu vuodesta 2022 alkaen. Kaava hyväksyttiin vuoden 2024 maaliskuussa, alueelle rakennetaan rivi- ja omakotitaloja sekä uusi koulu. == Kuvia == Tiedosto:Moventas Jyväskylä.jpg|Moventaksen toimitila Eteläportin alueella. Tiedosto:Kauramäki (Etelä-Keljo).jpg|Kauramäen asuinaluetta. == Lähteet == * ===Viitteet=== Luokka:Jyväskylän kaupunginosat Luokka:Keljo (suuralue)
Armottomat

Armottomat (The Chase) on Arthur Pennin ohjaama yhdysvaltalainen draamaelokuva vuodelta 1966 (monessa lähteessä 1965). Vankilapaosta käynnistyvän tarinan pääosia näyttelevät Marlon Brando, Jane Fonda ja Robert Redford. Elokuvan käsikirjoituksen teki Horton Footen näytelmän (1952) ja romaanin (1956) pohjalta alun perin Lilian Hellman, mutta tuottaja Sam Spiegel kirjoitutti sen uudelleen. ==Juoni== Helteisessä Texasin pikkukaupungissa odotellaan vankilasta karanneen Bubber Reevesin (Redford) saapumista. Jäyhä sheriffi (Brando) yrittää hillitä vanhojen kaunojen räjähtämistä väkivallaksi. ==Näyttelijät== == Vastaanotto == Aikalaiskriitikot ottivat Armottomat hyvin vastaan lukuun ottamatta Life-lehden Richard Schickeliä, joka piti elokuvan pohjana olevaa näytelmää pettymyksenä ja elokuvaa katastrofaalisen huonona.Richard Schickel "Small Flop Grows Into a Disaster", Life 4.3.1966, s.12 Myöskään ohjaaja Arthur Penn ei ollut tyytyväinen mihinkään lopputuloksessa.Penn, Arthur sekä Michael Chaiken ja Paul Cronin: Arthur Penn: Interviews, University Press of Mississippi 2008. ISBN 1604731052. Sivu 72. Teos Google Books -palvelussa Vuoden 1994 Video-oppaassa Asko Alanen antaa elokuvalle viisi tähteä viidestä ja sanoo sen ”kiehuttavan tehokkaasti katsojan sappea” ruotiessaan vanhakantaisen yhteisön rasismia ja intohimoja. == Lähteet == == Aiheesta muualla == * Luokka:Arthur Pennin ohjaamat elokuvat Luokka:Vuoden 1966 yhdysvaltalaiset elokuvat Luokka:Yhdysvaltalaiset draamaelokuvat
Icebreaker

Icebreaker voi tarkoittaa ainakin seuraavia: * Tehtävä Suomessa, James Bond (Icebreaker), John Gardnerin kirjoittama James Bond -romaani vuodelta 1983 * Jäänmurtaja (Icebreaker), David Giancolan ohjaama toimintaelokuva vuodelta 2000 * ”Icebreaker”, Agneten esittämä Norjan edustuskappale Eurovision laulukilpailussa 2016.
Frans Maexmontan

Frans Michael Christian Maexmontan (14. kesäkuuta 1847 Helsinki – 26. syyskuuta 1901 Helsinki) oli suomalainen toimittaja, opettaja ja taidemaalari. Maexmontanin vanhemmat olivat apteekkari Frans Michael Mexmontan ja Paulina Augusta Lovisa Lindström. Hän oli naimisissa vuosina 1879–1892 Lydia Amalia Laguksen (1855–1901) kanssa, mutta liitto päättyi avioeroon. Frans Maexmontanin veli oli Helsingin yliopiston miekkailunopettaja ja aktivisti Mauritz Mexmontan. Maexmontan opiskeli viisi lukukautta Helsingin yliopiston piirustussalissa. Hän opiskeli myös Tukholmassa ja Kööpenhaminassa vuodet 1873–1874 sekä Pariisissa 1875–1876. Myöhemmin Maexmontan opiskeli koristetaidetta Kööpenhaminassa vuosina 1886–1887 ja Wienissä 1878–1888. Hän osallistui Suomen Taiteilijain näyttelyihin vuosina 1892, 1893, 1894 ja 1895 sekä oli edustettuna vielä vuonna 1924. Maexmontan toimi opettajana Taideteollisessa keskuskoulussa vuonna 1880–1886. Maexmontan voitti ensimmäisen palkinnon dukaattikilpailussa 1882. == Teoksia == * Laivoja Helsingin edustalla : vesivärityö. * Tyyni päivä : öljymaalaus. * En segeltur i nyländska skärgården : tussityö, 1882 * Barösund : öljymaalaus, 1889 * Yöllinen purjehdus : öljymaalaus, 1890 == Lähteet == == Aiheesta muualla == * Suomalaisen kuvataiteen bibliografia: Frans Maexmontan Luokka:Suomalaiset taidemaalarit Luokka:Suomalaiset toimittajat Luokka:Suomalaiset opettajat Luokka:Vuonna 1847 syntyneet Luokka:Vuonna 1901 kuolleet
Harrbådan linjaloisto

Harrbådan linjaloisto on Kokkolassa Harriniemellä sijaitseva vuonna 1953 rakennettu käytöstä poistettu linjaloisto, merenkulun ohjaukseen käytetty turvalaite jota usein virheellisesti kutsutaan majakaksi. Loiston valo on sammutettu ja korkea betoninen loistotorni toimii purjehdusmerkkinä. Loistotorni on rapistunut eikä sitä enää hoideta. Kokkolan kaupunkiväylän turvalaitteena toiminut loisto on eräs Suomen merenkulun rakennusperintökohteista. Kokkolan kaupungin omistuksessa ollut loisto myytiin kesäkuussa 2016 yksityiselle yrittäjälle Erikoistyöt Lehtiselle 300 eurolla. Yritys aikoi kunnostaa rapistuneen loiston kulttuurikäyttöön, mutta luopui pian hankkeesta.https://yle.fi/a/3-9048424 ==Lähteet== Luokka:Suomen loistot Luokka:Kokkolan rakennukset ja rakennelmat
Rudolf Åkerblom

Rudolf Waldemar Åkerblom (16. tammikuuta 1849 Helsinki – 17. kesäkuuta 1925) oli suomalainen taidemaalari.Suomen Kuvataiteilijamatrikkeli : Rudolf Åkerblom Åkerblom opiskeli Suomen Taideyhdistyksen piirustuskoulussa 1869–1873. Åkerblom maalasi 1870-luvulla useita akvarelleja Helsingin Katajanokan vanhasta 1700-luvulta peräisin olleesta puutaloasutuksesta joka hävisi pian tämän jälkeen kivitalojen tieltä.Helsinki-taiteen kokoelma : Rudolf Åkerblom 1872. Näkymä Katajanokalta n:o 1. Akvarelli == Teoksia == * Näkymä Katajanokalta n:o 1 : akvarelli. 1872 * Väinämöisen soitto : öljymaalaus. 1885 * Keskikesä Uudellamaalla : öljymaalaus. == Lähteet == == Aiheesta muualla == * Suomalaisen kuvataiteen bibliografia : Rudolf Åkerblom Luokka:Suomalaiset taidemaalarit Luokka:Vuonna 1849 syntyneet Luokka:Vuonna 1925 kuolleet
Gavriá

Gavriá () on Kreikan kylä, joka sijaitsee Amvrakikóslahden pohjoispuolella noin seitsemän kilometriä Ártan kaupungista lounaaseen. Se kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on 379 (vuonna 2011). Aiemmin Gavriá kuului Amvrakikóksen kuntaan ja vuoden 2011 alusta lähtien Ártan kunnan Amvrakikóksen kunnallisyksikköön. Gavriá muodostaa oman kyläyhdyskuntansa (Τοπική Κοινότητα Γαβριάς, Topikí Koinótita Gavriás). Kylän kirkko on omistettu Neitsyt Marian kuolonuneen nukkumiselle (Koímisi tis Theotókou). left|180px|Gavrián Neitsyt Marian kirkko. == Lähteet == == Aiheesta muualla == Luokka:Árta Luokka:Epeiroksen kylät
1813 Imhotep

1813 Imhotep on asteroidivyöhykkeellä sijaitseva asteroidi. Sen löysivät Cornelis Johannes van Houten, Ingrid van Houten-Groeneveld ja Tom Gehrels 17. lokakuuta vuonna 1960 Palomarin Observatoriosta, San Diegon piirikunnasta, Kaliforniasta. == Lähteet == * 1813 Imhotep - baneparametrar hjå JPL Solar System Dynamics * Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets» === Viitteet === Luokka:Päävyöhykkeen asteroidit
Alexander Barkoff

Alexander Barkoff (4. syyskuuta 1870 Helsinki – 1944 Ateena, KreikkaToisten lähteiden mukaan kuolinvuosi olisi 1942,) oli suomalainen taidemaalari.Suomen Kuvataiteilijamatrikkeli : Alexander BarkoffKansallisgalleria : Taidekokoelmat : Barkoff, Alexander Barkoff opiskeli Taideteollisessa keskuskoulussa 1890 ja 1895–1897 sekä Suomen Taideyhdistyksen piirustuskoulussa 1893–1897. Hän osallistui Suomen Taiteilijain näyttelyihin 1897, 1898, 1899, 1901 ja 1905. Barkoff muutti Suomesta ulkomaille vuonna 1900 ja asui pääasiassa Kreikassa Salonikissa ja Ateenassa. Hän vietti pitkiä aikoja myös Pariisissa ja Firenzessä. Viimeiset elinvuotensa hän vietti Kreikassa. Barkoff toimi myös pilapiirtäjänä.the saleroom : auction catalogue : impressionist & modern art : lot 40 : Alexander Barkoff (1870-1942), Kerameikos of Athens, Oil, 1930s Oil on canvas, laid down on == Teoksia == * Från Palais de Justice i Paris : laveeraus. 1927 * Sovande vid Seine -kajen : laveeraus. 1927 == Palkinnot == * III palkinto dukaattikilpailussa 1898 == Lähteet == == Aiheesta muualla == * Alexander Barkoffin elämäkerta Kansallisbiografiassa * Suomalaisen kuvataiteen bibliografia : Alexander Barkoff Luokka:Suomalaiset taidemaalarit Luokka:Vuonna 1870 syntyneet Luokka:Vuonna 1944 kuolleet
Kim Kielsen

Kim Kielsen (s. 30. marraskuuta 1966) toimi Grönlannin pääministerinä vuodesta 2014 vuoteen 2021. Hän edustaa puoluetta Siumut, ja johti vuodesta 2018 alkaen kolmen puolueen koalitiohallitusta. == Edelliset tehtävät == Virka Tehtävässä Pohjoismaiden neuvoston Grönlannin-valtuuskunnan puheenjohtaja 1.3.2006 – 1.3.2007 Kulttuuri- ja koulutusvaliokunnan jäsen 1.2.2006 – 1.3.2007 Ympäristöasiain ministerineuvoston asunto-, infrastruktuuri- ja raaka- aineasioista vastaava maakuntahallituksen jäsen 1.2.2008 – 31.8.2009 Sosiaalidemokraattisen ryhmän jäsen 17.9.2010 – 12.3.2013 Pohjoismaiden neuvoston Grönlannin-valtuuskunnan puheenjohtaja 17.9.2010 – 12.3.2013 Ympäristö- ja luonnonvaravaliokunnan jäsen 17.9.2010 – 12.3.2013 Pohjoismaiden neuvoston Grönlannin-valtuuskunnan jäsen 8.4.2013 – 5.11.2013 Ympäristö- ja luonnonvaravaliokunnan jäsen 27.6.2013 – 5.11.2013 Sosiaalidemokraattisen ryhmän jäsen 8.4.2013 – 5.11.2013 Grönlannin luonto- ja ympäristöministeri 11.11.2013 – 10.12.2013 == Lähteet == * http://www.norden.org/fi/persons/kim- kielsen === Viitteet === == Aiheesta muualla == Luokka:Grönlannin pääministerit Luokka:Vuonna 1966 syntyneet Luokka:Elävät henkilöt
Aukusti Alopaeus

Aukusti (Aaku) Alopaeus (Ahola-Alopaeus) (6. kesäkuuta 1887 Kuopio – 22. marraskuuta 1970) oli suomalainen taidemaalari.Suomen Kuvataiteilijamatrikkeli : Aukusti Alopaeus Alopaeus opiskeli Taideteollisessa keskuskoulussa 1903–1904 sekä Suomen Taideyhdistyksen piirustuskoulussa 1904–1906. Hän osallistui Suomen Taiteilijain näyttelyyn vuonna 1933. Alopaeus työskenteli postivirkailijana. == Lähteet == == Aiheesta muualla == * Suomalaisen kuvataiteen bibliografia : Aukusti Alopaeus Luokka:Suomalaiset taidemaalarit Luokka:Vuonna 1887 syntyneet Luokka:Vuonna 1970 kuolleet
Janne Heikkinen

Janne Heikkinen -nimisiä henkilöitä ovat: * Janne Heikkinen (s. 1976), suomalainen lentopalloilija * Janne Heikkinen (s. 1990), suomalainen kokoomuslainen poliitikko.
Kjell-Olof Feldt

thumb|Feldt 1960-luvun alussa. Kjell-Olof Feldt (18. elokuuta 1931 Holmsund – 8. tammikuuta 2025Förre finansministern Kjell-Olof Feldt (S) är död) oli ruotsalainen sosiaali­demokraatti­poliitikko, joka toimi Ruotsin kauppaministerinä 1970–1975 ja valtiovarainministerinä 1982–1990. Feldt tuli ministeriaikoinaan tunnetuksi omaperäisistä lausunnoistaan, jotka eivät aina olleet pääministeri Olof Palmen mieleen. Feldt muun muassa ei valtiovarainministerinä kannattanut sosiaalidemokraattien ajamia palkansaajarahastoja eikä aggressiivista devalvaatiopolitiikkaa Ruotsin kilpailukyvyn ylläpitämiseksi.Aura, Matti: Kansankodin haaksirikko. Entinen valtiovarainministeri tekee tiliä Ruotsin talouspolitiikan kriisistä, Helsingin Sanomat 9.7.1991. Viitattu 30.6.2016. Feldtin vuonna 1991 ilmestynyt muistelmakirja Dessa dagar aiheutti Ruotsissa poliittisen myrskyn, koska se asetti kyseenalaiseksi sosiaalidemokratian pyhät arvot. Sittemmin Feldt on kirjoittanut puolen tusinaa muutakin kirjaa. Syksyllä 2016 julkaistiin Kjell- Olof Feldtin ja hänen vaimonsa, toimittaja-kirjailija Birgitta von Otterin kirja alkoholismista nimeltä Vägen ut.Vägen ut. En loggbok om alkoholism och medberoende , Albert Bonniers Förlag. Viitattu 1.7.2016. ==Nuoruus ja uran alku== Feldt syntyi työläisperheeseen Uumajan lähellä. Vanhemmat erosivat pian, ja äiti kasvatti poikaansa aluksi yksinhuoltajana Skellefteåssa. Kun hän avioitui yrittäjämiehen kanssa, Kjell-Olof sai mahdollisuuden käydä lukion ja valmistui Uppsalan yliopistosta valtiotieteen maisteriksi 1956. Hän työskenteli toimittajana Libertas- ja Tiden-lehdissä 1958–1964, osin samaan aikaan kun oli jo aloittanut virkamiesuran. Hän oli Ruotsin valtiovarainministeriössä budjettisihteerinä 1962–1964 ja toimistopäällikkönä 1964–1965, sitten budjettipäällikkönä vuoteen 1967 ja valtiosihteerinä vuoteen 1970 asti, jolloin hänet kutsuttiin Ruotsin kauppaministeriksi. ==Teoksia== *Dessa dagar, i regeringen 1982–1990. Norstedt, 1991. *Rädda välfärdstaten. Norstedt, 1994. *Det blev ingen storväst : min barndom och uppväxt. Ekerlid, 2002. *I cancerns skugga : ett år av förtvivlan och hopp. Yhdessä Birgitta von Otterin kanssa. Ekerlid, 2003. *Min väg till politiken. Ekerlid, 2005. *En kritisk betraktelse. Bonniers, 2012. *Barnläkarfallet. En förnekad rättsskandal. Yhdessä Birgitta von Otterin kanssa. Bonniers, 2012. ISBN 9789100141134. *Vägen ut. En loggbok om alkoholism och medberoende. Yhdessä Birgitta von Otterin kanssa. Bonniers, 2016. ISBN 9789100166724. ==Lähteet== Luokka:Ruotsin valtiovarainministerit Luokka:Ruotsin sosiaalidemokraattisen työväenpuolueen poliitikot Luokka:Vuonna 1931 syntyneet Luokka:Vuonna 2025 kuolleet
Siumut

Siumut on Grönlannissa toimiva sosiaalidemokraattinen puolue. Se on Grönlannin pääministeripuolue ja 10 paikallaan Grönlannin parlamentin suurin puolue. Sillä on lisäksi yksi jäsen Pohjoismaiden neuvostossa. == Jäseniä == === Jäsenet Grönlannin parlamentissa === * Vivian Motzfeldt * Kim Kielsen * Anders Olsen * Doris J. Jensen * Erik Jensen * Henrik Fleischer * Hermann Berthelsen * Jens Danielsen * Mala Høy Kuko * Nikkulaat Jeremiassen === Jäsenet Pohjoismaiden neuvostossa === * Doris J. Jensen == Lähteet == == Aiheesta muualla == * Siumut * Europe Elects Luokka:Grönlannin puolueet Luokka:Sosiaalidemokraattiset puolueet
Kalle Kuutola

Karl Arvid (Kalle) Kuutola (27. lokakuuta 1886 Pietari – 16. syyskuuta 1974) oli suomalainen taidemaalari. Kuutola opiskeli Viipurin Taiteenystäväin piirustuskoulussa 1901–1904 sekä Suomen Taideyhdistyksen piirustuskoulussa 1904–1907. Myöhemmin hän opiskeli Pariisissa Académie Colarossissa 1911-1913 ja Académie André Lhotessa 1931–1932. Kuutola oli 1930-luvulla mukana Ryhmä 34:ssä, johon kuuluivat lisäksi taiteilijat Uuno Eskola, Atte Laitila, Hugo Otava ja Matti Waren-Waris.Suomalaisen kuvataiteen bibliografia : Grupp 34 Hän osallistui ryhmän näyttelyihin Helsingissä 1934 ja Tukholmassa 1935. Kuutola asetti yhdessä taidemaalari Bruno Tuukkasen kanssa näytteille ensimmäiset kubismia edustaneet maalaukset Viipurissa vuonna 1914Kannaksen maalaustaide - Kuvia Kannakselta, professori Olli Valkosen esitelmä Etelä-Karjalan liiton kulttuuriklubi,Etelä-Karjalan taidemuseo 28.11.2002. Kuutola omisti myös kehysliikkeen. == Teoksia == * Pojan pää : akvarelli. 1906 * Seinejoki, Meudon : öljymaalaus. 1914 * Alaston : öljymaalaus. 1925 * Kolme sulotarta : öljymaalaus. 1932 * Silta : öljymaalaus. == Kirjallisuutta == * Leena Räty : Kalle Kuutola suomalaisen kubismin edustajana, Jyväskylän yliopiston pro gradu -tutkielma, Jyväskylä 1989 ISBN 951927877X * Leena Räty : Kalle Kuutola, unohdettu kubisti : Etelä-Karjalan taidemuseossa 16.2.-25.3.1990, näyttelyjulkaisu. Lappeenrannan kaupunki, Lappeenranta 1990 == Lähteet == == Aiheesta muualla == * Suomalaisen kuvataiteen bibliografia : Kalle Kuutola * Leena Räty : Kalle Kuutola suomalaisen kubismin edustajana, Jyväskylän yliopiston pro gradu -tutkielma, Jyväskylä 1989 * "Tukholmalainen" Nordström ja "pariisilainen" Kuutola, Suomen Kuvalehti, 20.10.1934, nro 43, s. 32, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1886 syntyneet Luokka:Vuonna 1974 kuolleet
Jack Cropp

John Urquhart ”Jack” Cropp (23. toukokuuta 1927 Hokitika, Uuden-Seelannin dominio, Brittiläinen imperiumi – 25. kesäkuuta 2016) oli uusiseelantilainen kilpapurjehtija ja olympiavoittaja. Cropp voitti parinsa Peter Manderin kanssa 12 m² Sharpie -venetyypin olympiakultaa Melbournessa 1956. Olympiamitali oli Uuden-Seelannin ensimmäinen purjehduksesta.Olympics at Sports-Reference.com Cropp kuoli 89-vuotiaana 25. kesäkuuta 2016.https://au.news.yahoo.com/a/31926773/nz-sailing-great-cropp-dies- at-89/#page1 == Lähteet == * Jack Cropp Bio, Stats and Results Olympics at Sports-Reference.com === Viitteet === Luokka:Uusiseelantilaiset kilpapurjehtijat Luokka:Uusiseelantilaiset olympiavoittajat Luokka:Vuonna 1927 syntyneet Luokka:Vuonna 2016 kuolleet
Peter Mander

Peter Garth Mander (4. heinäkuuta 1928 Christchurch, Uuden-Seelannin dominio, Brittiläinen imperiumi – 21. kesäkuuta 1998 Christchurch) oli uusiseelantilainen kilpapurjehtija ja olympiavoittaja. Mander voitti parinsa Jack Croppin kanssa 12 m² Sharpie -venetyypin olympiakultaa Melbournessa 1956. Olympiamitali oli Uuden-Seelannin ensimmäinen purjehduksesta. Mander kilpaili myös Tokion kesäolympialaisissa 1964, missä hän sijoittui Finnjollissa neljänneksi.Olympics at Sports-Reference.com == Lähteet == * Peter Mander Bio, Stats and Results Olympics at Sports-Reference.com === Viitteet === Luokka:Uusiseelantilaiset kilpapurjehtijat Luokka:Uusiseelantilaiset olympiavoittajat Luokka:Vuonna 1928 syntyneet Luokka:Vuonna 1998 kuolleet
Freddie Gilroy

Frederick ”Freddie” Gilroy (7. maaliskuuta 1936 Belfast, Brittiläinen imperiumi – 28. kesäkuuta 2016) oli irlantilainen nyrkkeilijä ja olympiamitalisti. Gilroy voitti painoluokan 54 kg olympiapronssia Melbournessa 1956.Olympics at Sports-Reference.com Gilroy nyrkkeili myös ammattilaisena voittaen muun muassa Euroopan mestaruuden. Hän kuoli 80-vuotiaana 28. kesäkuuta 2016.http://www.irishnews.com/sport/boxing/2016/06/28/news/legendary-belfast- boxer-freddie-gilroy-dies- aged-80-582789/http://www.bbc.com/sport/boxing/36652665 == Lähteet == * Freddie Gilroy Bio, Stats and Results Olympics at Sports-Reference.com === Viitteet === Luokka:Irlantilaiset nyrkkeilijät Luokka:Irlantilaiset olympiamitalistit Luokka:Vuonna 1936 syntyneet Luokka:Vuonna 2016 kuolleet
The Wendy Williams Show

The Wendy Williams Show oli viihteellinen keskusteluohjelma, jota juonsi mediapersoona Wendy Williams. Ohjelmaa esitettiin Yhdysvalloissa vuodesta 2008 lähtien. Ohjelman viimeinen jakso esitettiin 17. kesäkuuta 2022. Ohjelma on ollut ehdolla Daytime Emmy -palkinnon saajaksi. Ohjelmaa kuvattiin New Yorkissa. Siihen kuului useita osioita, kuten ”Hot Topics”, jossa Williams otti kantaa viimeaikaisiin julkkisuutisiin ja ”Ask Wendy” -osio, jossa Williams vastasi studioyleisön kysymyksiin, jotka liittyivät yleensä ihmissuhteisiin. == Lähteet == == Aiheesta muualla == * * Ohjelman kotisivut Luokka:2000-vuosikymmenen yhdysvaltalaiset keskusteluohjelmat Luokka:2010-luvun yhdysvaltalaiset keskusteluohjelmat Luokka:2020-luvun yhdysvaltalaiset keskusteluohjelmat
Punaauia

Puna'auia on kunta Papeeten lähellä Ranskan Polynesiassa. Se kuuluu Ranskan merentakaisiin alueisiin Tyynellämerellä. Puna'auia sijaitsee Tahitin saarella, ja on osa Windward-saaria ja Seurasaaria. 1890-luvun lopulla ranskalainen taidemaalari Paul Gauguin asui Puna'auiassa ja maalasi siellä kuuluisan teoksensa Mistä tulemme? Keitä olemme? Mihin menemme?. Naapurikuntia ovat Faa’a pohjoisessa ja Paea etelässä. == Historia == Kuten muuallakin Ranskan Polynesiassa, alueen ensimmäisiä asukkaita olivat polynesialaiset, jotka saapuivat noin 1000 vuotta sitten. Nämä ihmiset ovat jo asuttaneet Marquesassaaret, mistä he matkustivat merikanooteillaan Seurasaarille. Heidän elinkeinoinaan oli kalastus ja silloisten saarella eläneiden lajien metsästys. Ensimmäiset polynesialaiset rakensivat taloja rannalle. Myöhemmin he siirtyivät rakentamaan taloja kauempana sisämaassa, välttääkseen korkeaa vuorovettä. Kapteeni James Cook tuli retkikuntineen kartoittamaan Tyynenmeren saaria 1770. Englantilainen Samuel Wallis tutki myös saaria. Puna'auia on kokenut suuren väestönkasvun 1990-luvun lopulla. Kunnassa on nyt noin 28 000 asukasta ja se on väkiluvultaan Ranskan Polynesian toiseksi suurin kunta. == Lähteet == Luokka:Ranskan Polynesian kunnat
Laverne Cox

Laverne Cox (s. 29. toukokuuta 1972) on yhdysvaltalainen näyttelijä ja seksuaali- ja sukupuolivähemmistöjen puolestapuhuja. Hänet tunnetaan parhaiten televisiosarjasta Orange Is the New Black, jossa hänen roolihahmonsa on Sophia Burset. Hän oli roolistaan ehdolla Emmy-palkinnon saajaksi vuonna 2014, ja hänestä tuli ensimmäinen Emmy-ehdokkuuden saanut avoimesti transsukupuolinen henkilö. Lisäksi Cox on ensimmäinen transsukupuolinen henkilö, joka on päässyt Time-lehden kanteen. Cox on puhunut julkisuudessa transsukupuolisuudesta ja ansainnut tietoisuuden lisäämisestä esimerkiksi GLAAD-mediapalkinnon. == Elämä ja ura == Laverne Cox syntyi ja varttui Mobilessa, joka sijaitsee Alabaman osavaltiossa Yhdysvalloissa. Hänellä on identtinen kaksosveli M Lamar, joka näytteli Orange Is the New Black -sarjan takaumassa Marcusta eli Sophia Bursettia ennen sukupuolenkorjausta. Laverne Cox määriteltiin lapsena pojaksi, ja hän kertoo yrittäneensä itsemurhaa 11-vuotiaana, koska joutui salaamaan todelliset tuntemuksensa sukupuolestaan. Myöhemmin Cox muutti New Yorkiin, jossa hän esiintyi Off Broadway -tuotannoissa ja koe-esiintyi eri rooleihin. Läpimurto tapahtui heinäkuussa 2013, kun Netflix alkoi esittää draamasarjaa Orange Is the New Black. Naisvankilaan sijoittuvassa sarjassa Cox näyttelee Sophia Bursetia, sukupuolensa korjannutta kampaajaa. Vuonna 2014 hän oli roolistaan ehdolla parhaan komediasarjan vierailevan naisnäyttelijän Primetime Emmy -palkintoon, ja hänestä tuli ensimmäinen transsukupuolinen Emmy-ehdokas. == Lähteet == == Aiheesta muualla == * Luokka:Elävät henkilöt Luokka:Yhdysvaltalaiset näyttelijät Luokka:Vuonna 1972 syntyneet Luokka:Seksuaali- ja sukupuolivähemmistöjen oikeuksia ajaneet aktivistit
Koripallon Mestarien liiga

Koripallon Mestarien liiga (, lyh. BCL) on FIBA Europen ylläpitämä, vuonna 2016 perustettu kansainvälinen koripallosarja. FIBA Europe perusti urheilulliseen menestykseen perustuvan kilpailun haastamaan Euroleague Basketballin järjestämän Euroliigan. Kilpailussa jaetaan rahapalkintoja.http://yle.fi/urheilu/3-8759766 Karsintavaiheessa pudonneet joukkueet jatkavat FIBA Europe Cupissahttp://www.basketballcl.com/16-17/competition-format . Mestarien liiga on FIBA Europen ja kymmenen Euroopan kansallisen huippusarjan yhteisomistuksessahttp://www.basketballcl.com/16-17/news/basketball-champions- league-clubs-and-draw-date- confirmedhttp://www.basketballcl.com/16-17/news/fiba-and-domestic-leagues-to- set-up-joint-venture-to-manage-basketball-champions-league . Sarjan ensimmäisen kauden 2016–2017 voitti espanjalainen CB 1939 Canarias.http://www.basketballcl.com/iberostar-tenerife-crowned-inaugural- basketball-champions-league-winners Kaudella 2017–2018 mestariksi kruunattiin kreikkalainen AEK Ateenahttp://www.championsleague.basketball/17-18/news/aek- reach-century-mark-take-down-as-monaco-in-front-of-packed-oaka ja kaudella 2018–2019 italialainen Virtus Bolognahttp://www.championsleague.basketball/bologna-dazzle-on-way- to-2019-basketball-champions-league-crown. Vuosina 2020 ja 2021 kilpailun voitti espanjalainen CB Miraflores, josta tuli näin kilpailun ensimmäinen useammin kuin kerran voittanut seura.https://www.championsleague.basketball/20-21/news/history-hereda-san- pablo-burgos-defeat-pinar-karsiyaka-win-back-to-back-titles == Lähteet == == Aiheesta muualla == * Virallinen sivu *
Ratface

__NOTOC__ Ratface on suomalainen MC Respektorin luotsaama hardcore punk -yhtye. Se perustettiin Helsingin Kaisaniemessä Tuska-festivaalin alla kesällä 2006. Yhtyeen sanoitukset käsittelevät pääasiassa alkoholin käyttöä ja rellestämistä. Ratface on julkaissut kaksi studioalbumia, Ratassed (2010) sekä Negative Partycore (2013). Yhtye julkaisi 23.1.2020 uuden omakustanne-EP:n, nimeltään "Peace Out". Yhtye juhlisti vuonna 2016 kymmenenvuotista taivaltaan juhlakiertueella, joka huipentuu Lappeenrannassa heinäkuussa järjestettävään LPRHC Festiin.Ratface – LPRHC Fest Yhtye toimii edelleen aktiivisena ja keikkailee alkuperäiskokoonpanossaan. == Diskografia == === Studioalbumit === * * === EP:t === * * * Ratface/Final Assault split 10” ”Off Corpse Forever” (2024, Aggressive Sportswear Produktions) == Lähteet == Luokka:Suomalaiset hardcore punk -yhtyeet
Negative Partycore

__NOTOC__ Negative Partycore on suomalaisen hardcore punk -yhtye Ratfacen toinen studioalbumi. Se julkaistiin 11. lokakuuta 2013 levymerkillä FullHouse Records. Yhtye julkaisi albumin kappaleen “Never Remember Always Forget Best Party Ever” ennakkoon Soundcloudissa 20. kesäkuuta 2013. Albumin julkaisun tiimoilta yhtye kiersi Suomea syksyllä 2013, helmikuussa 2014 ja Euroopassa keväällä 2014. Albumilla vierailee myös No Redeeming Social Valuen Dean. == Vastaanotto == Albumi sai ristiriitaisen vastaanoton. Imperiumin Janne Rintala antoi albumille viisi tähteä kymmenestä, sanoen yhtyeen osuvan ajoittain nappiin metallimusiikkia, hardcorea ja hip hop -musiikkia yhdistelevällä tyylillään, vaikka albumin huumori ei olekaan osuvaa ja se jäänee sisäpiirin vitsiksi. Myös Miasma Magazine antoi arvosanan 5/10, sanoen albumin olevan energinen pläjäys toimivaa hardcore punkia, toisaalta mainiten levyn olevan liiaksi sisäpiirin vitsin sen jäädessä kaipaamaan tarttumapintaa tai ”jotakin”. Desibelin Tuomas Tiainen antoi albumille kaksi tähteä viidestä, myöskin mainiten albumin olevan muodollisesti pätevä, toisaalta uskoen suomen kielen toimivan paremmin huumorin ymmärtämisen kannalta. == Kappaleet == # # # # # (feat. DEAN NRSV) # # (feat. Notkea Rotta & Rautaperse) # # # # == Arvostelut == * Desibeli.net: * Imperiumi.net: * Miasma Magazine: == Lähteet == == Aiheesta muualla == * Discogs * Bandcamp Luokka:Ratfacen albumit Luokka:Vuoden 2013 albumit
Ja'Wuan James

Ja'Wuan Amir James (s. 3. kesäkuuta 1992 Atlanta, Georgia) on yhdysvaltalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän edustaa NFL-liigassa pelaavaa Miami Dolphinsia. ==Ura== James oli Dolphinsin ensimmäisen kierroksen varaus vuoden 2014 NFL:n varaustilaisuudesta.Draft 2014 nfl.com Viitattu 1.7.2016 Hän allekirjoitti seuran kanssa neljän vuoden sopimuksen.Dolphins agree to four-year rookie deal with T Ja'Wuan James cbssports 19.6.2014 Viitattu 1.7.2016 James pelasi avauskaudellaan kuusitoista ottelua.Ja'Wuan James nfl.com Viitattu 1.7.2016 Kaudella 2015 James pelasi vain seitsemässä ottelussa. Lokakuun jälkeen hän istui loppukauden vaihtopenkillä. Dolphins jäi kauden päätteeksi divisioonansa viimeiseksi kuudella voitolla. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1992 syntyneet Luokka:Elävät henkilöt
Renata Holod

Renata Holod on yhdysvaltalainen professori ja tutkija. Hän toimii taidehistorian professorina sekä arkeologisen ja antropologisen museon Lähi- idän osaston kuraattorina Pennsylvanian yliopistossa. Holod suoritti Bachelor of Arts -tutkinnon islamilaisen kulttuurin tutkimuksesta Toronton yliopistossa 1964, taidehistorian maisterintutkinnon Michiganin yliopistossa 1965 ja kuvataiteen historian tohtorin tutkinnon Harvardin yliopistossa 1972. Urallaan Holod on toiminut myös arkkitehtonisena konsulttina useille yrityksille, sekä osallistunut arkeologiseen ja arkkitehtuuriseen kenttätyöhön useissa Lähi-idän ja Pohjois-Afrikan maissa. Hänen edellinen projektinsa oli yhteistyönä tehty 1300-luvun kiptšakki-kurgaanista löytyneiden esineiden tutkimus.Faculty: Renata Holod Penn History of Art, University of Pennsylvania. Viitattu 1.7.2016 ==Teoksia== * Conservation as Cultural Survival (The Aga Khan Awards, 1980) * Architecture and Community: Building in the Islamic World Today (Aperture, 1983) * Contemporary Mosque (Rizzoli, 1997) Yhteistyönä: * City in the Desert: Qasr Al-Hayr East, yhdessä Oleg Graberin, James Knustadin ja William Trousdalen kanssa. (Harvard University Press, 1978) * Modern Turkish Architecture, yhdessä Ahmet Evinin kanssa. (University of Pennsylvania Press, 1984) ==Lähteet== Luokka:Yhdysvaltalaiset professorit
Fundamenttianalyysi

Fundamentti- eli perusteanalyysi (engl. Fundamental analysis) pyrkii taloustieteessä selvittämään osakkeen tulevien rahavirtojen nykyarvon tutkimalla yrityksen tilinpäätöstä, tasetta, osinkopolitiikkaa sekä voittonäkymiä. Burton G. Malkiel (2012) kuvaa perusteanalyysin käyttäjiä kirjassaan ”fundamentalisteiksi”, jotka uskovat rahoitusmarkkinoiden olevan ”90% järkeä ja 10% psykologiaa”. Fundamentalistit uskovat, että rahoitusinstrumenttien arvo palautuu aina lähelle niiden ”todellista” arvoa, minkä vuoksi onkin tärkeätä selvittää onko esimerkiksi osake nyt yli- vai alihinnoiteltuna markkinoilla. == Katso myös == * Arvo-osake * Markkinoiden tehokkuus * Tekninen analyysi * Tapahtumatutkimus == Lähteet == Luokka:Sijoittaminen
Oleksandr Halenko

Oleksandr Ivanovitš Halenko (s. 21. kesäkuuta 1960) on ukrainalainen historioitsija. Hän on vanhempi tutkija Ukrainan tieteellisen kansallisakatemian politiikan ja etnisen tutkimuksen instituutissa ja apulaisprofessori Kiovan Mohyla-akatemiassa. Halenkon tutkimuskohteena on Mustanmeren alueen pohjoispuolen historia Osmanien valtakunnan ja tataarien alaisuudessa varhaismodernina aikana. Hän on myös opettanut Balkanin, Krimin kaanikunnan, Ukrainan ja Osmanien valtakunnan historiaa. Hän on julkaissut useita historiallisia artikkeleita ja kääntänyt Halil İnalcıkin teoksen The Ottoman Empire: The Classical Age 1300-1600 ukrainan kielelle.Past Fellows 2001-2012 Harvard University, Ukrainian Studies. Viitattu 1.7.2016 ==Julkaisuja englanniksi== * The Harsh Landscapes of “Mother Sarmatia”: Steppe Ukraine through the Eyes of a Sixteenth-Century Polish Diplomat (Harvard Ukrainian Studies no. 1-4, 2010-2011. Yhdessä Renata Holodin kanssa) * Shadows of Turkish ancestors - On historical ties between Ukraine and our overseas neighbor (День, Issue No 14, 2006)Shadows of Turkish ancestors, verkkoversio Viitattu 1.7.2016 ==Lähteet== ==Aiheesta muualla== * Halenkon Profiili, Ukrainan historiallinen instituutti Luokka:Ukrainalaiset historioitsijat Luokka:Vuonna 1960 syntyneet Luokka:Elävät henkilöt
Yura (1922)

Yura () oli Keisarillisen Japanin laivaston vuonna 1923 palvelukseenotettu Nagara-luokan kevyt risteilijä toisessa maailmansodassa. == Valmistus == Alus tilattiin Sasebon laivastoarsenaalilta, ja sen köli laskettiin 21. toukokuuta 1921. Alus laskettiin vesille 15. helmikuuta 1922 ja otettiin palvelukseen 20. maaliskuuta 1923.Whitley, M. J., s. 162 == Palvelus == Aluksen miehistö upotti aluksensa 25. lokakuuta 1942. ==Lähteet== * * * === Viitteet === Luokka:Nagara-luokan risteilijät Luokka:Japanilaiset toisen maailmansodan risteilijät
Natori (1922)

Natori () oli Keisarillisen Japanin laivaston Nagara-luokan kevyt risteilijä toisessa maailmansodassa. == Valmistus == Alus tilattiin Mitsubishin Nagasakin telakalta ja sen köli laskettiin 14. joulukuuta 1920. Alus laskettiin vesille 16. helmikuuta 1922 ja se otettiin palvelukseen vielä samana vuonna 15. syyskuuta.Whitley, M. J., s. 162 == Palvelus == Alus upotettiin 18. elokuuta 1944. ==Lähteet== * * * === Viitteet === Luokka:Filippiinienmeren hylyt Luokka:Nagara-luokan risteilijät Luokka:Japanilaiset toisen maailmansodan risteilijät
140 mm/50 type 3

140 mm/50 type 3 oli keisarillisen Japanin laivaston laivatykki, joka oli palveluskäytössä ensimmäisessä ja toisessa maailmansodassa. Se oli asennettu keisarillisen Japanin laivaston dreadnought-taisteluilaivoille apuaseeksi sekä keveiden risteilijöiden ja joidenkin apualusten pääaseeksi. Tykki oli myös toisen maailmansodan yleisin rannikkotykki Japanin rannikkolinnakkeissa. Luokka:Laivatykit
The Kinksin diskografia

Tämä artikkeli käsittelee The Kinksin diskografian. Yhtye julkaisi Britanniassa 24 studioalbumia ja 4 livealbumia. Yhdysvalloissa yhtyeen alkupään albumit julkaistiin usein hieman erilaisella kappalesisällöllä. == Albumit == === Studioalbumit === * – Yhdysvalloissa nimellä You Really Got Me * – Yhdysvaltain markkinoille suunnattu albumi * * * – Yhdysvaltain markkinoille suunnattu albumi * * * * * * * * * * * * * * * * * * * * * ===Livealbumit=== * * * * ===Kokoelmia=== * – vain Yhdysvalloissa julkaistu * * * * * – vain Yhdysvalloissa julkaistu * – kanadalainen julkaisu * * * * * * * * * ==EP:t== * * * * * * * * * * * == Lähteet == Diskografia Luokka:Diskografiat
80 mm/40 type 3

80 mm/40 type 3 oli keisarillisen Japanin laivaston ilmatorjuntatykki, joka oli palveluskäytössä ensimmäisessä ja toisessa maailmansodassa. Tykkejä asennettiin Sendai-, Chikuma-, Tenryū-, Kuma- ja Nagara-luokkien risteilijöille, Yūbarille, Ise- ja Fusō-luokkien taistelulaivoille, Hōshōlle, Komahashille sekä Jingei-luokan sukellusveneiden emälaivoille. Tyynenmeren sodassa ase oli jo vanhentunut ja niitä siirrettiin toisarvoisiin tehtäviin kuten Ning Hai -luokan risteilijöille, Itsukushimalle ja Akagimaru-luokan apualuksille sekä tykkiveneisiin. Luokka:Laivatykit
Kalaallit Nunaata Radioa

Kalaallit Nunaata Radioa on Grönlannin yleisradioyhtiö. Se tuottaa ainoan koko saaren kattavan televisiokanavan. Yhtiö on perustettu vuonna 1958, televisiolähetykset alkoivat vuonna 1982 ja internetsisältöä alettiin tuottaa vuonna 1996. HD-lähetykset aloitettiin vuonna 2020. ==Lähteet== Luokka:Grönlantilainen kulttuuri Luokka:Julkisen palvelun mediayhtiöt
Niall McGinn

Niall McGinn (s. 20. heinäkuuta 1987 Dungannon, Pohjois-Irlanti) on pohjoisirlantilainen jalkapalloilija. Pelipaikaltaan hän on oikea laitalinkki. McGinn edustaa Skotlannin valioliigassa pelaavaa Aberdeenia.Niall McGinn National Football Teams -sivustolla == Seurajoukkueura == McGinn aloitti uransa Dungannon Swiftsissä, jossa pelasi ensimmäisen Pohjois-Irlannin Valioliigan ottelunsa kaudella 2005–2006. Kaikkiaan hän edusti seuraa 42 liigaottelussa tehden neljä maalia. Kaudella 2008 McGinn pelasi 31 ottelua ja teki kuusi maalia League of Ireland Premier Divisionissa Derry Cityssä. Vuosina 2009–2011 McGinn edusti Celticiä 28 Skotlannin valioliigan ottelussa tehden neljä maalia. Hän voitti seurassa Skotlannin cupin kaudella 2010–2011. Kaudella 2011–2012 McGinn edusti Brentfordia Englannin ykkösliigassa tehden 37 sarjaottelussa viisi maalia. Kaudeksi 2012–2013 McGinn siirtyi Skotlannin valioliigaan Aberdeeniin. Aberdeenissa McGinn on pelannut kauden 2015–2016 loppuun mennessä 143 liigaottelua, joissa hän on tehnyt 48 maalia. Hänen maalimäärällä mitattuna paras kautensa on ollut 2012–2013, jolloin hän teki 35 liigaottelussa 20 maalia. == Maajoukkueura == Pohjois-Irlannin maajoukkueessa McGinn on pelannut vuodesta 2008 lähtien. McGinn valittiin mukaan EM- kilpailuihin 2016, jossa hän teki maalin 2–0-voittoon päättyneessä alkulohko- ottelussa Ukrainaa vastaan.Niall McGinn Soccerway-sivustolla == Lähteet == Luokka:Pohjoisirlantilaiset jalkapalloilijat Luokka:Vuonna 1987 syntyneet Luokka:Elävät henkilöt
PSK Standardisointi

PSK Standardisointiyhdistys ry eli PSK Standardisointi on teollisuuden ja sitä palvelevien yritysten yhteinen kehitysyksikkö. PSK Standardisointi on perustettu vuonna 1973 ja sillä oli vuonna 2023 yhteensä 252 jäsenyritystä, joiden yhteinen liikevaihto on 87 miljardia euroa. PSK:n tavoitteena on tukea jäsenistönsä kotimaista sekä kansainvälistä liiketoimintaa standardisoinnilla ja koulutuksella. PSK:n laatimat standardit ovat käytännönläheisiä ja menetelmätyyppisiä työkaluja, ja niiden kehyksinä käytetään eurooppalaisia sekä kansainvälisiä tuotestandardeja. == Historia == PSK Standardisointi on perustettu vuonna 1973. Standardisoinnin organisoituminen alkoi Prosessiteollisuuden Standardisoimiskerhosta, joka perustettiin v.1963, jonka toimintaa perustettiin jatkamaan 21.5.1973 Prosessiteollisuuden Standardoimiskeskus, sittemmin PSK Standardisointiyhdistys ry, josta myös voidaan käyttää nimeä PSK Standardisointi. == Standardit == PSK Standardisointi myy standardeja sekä välittää niitä jäsenilleen . Standardit, joita on 421 (v. 2020) on jaettu soveltamisalan mukaan seuraaviin ryhmiin: Venttiilit , Lyhenteet ja merkinnät , Tiivistäminen , Jakokeskukset , Sähkötilat ja kaapelointi , Putkiston suunnitteluohjeet ja hankinta , Sopimukset ja hankintaan liittyvät asiakirjat , Pintakäsittely , Asennusvalvonta ja vastaanottotarkastukset , Austeniittiset paineettomat terässäiliöt , Palveluputkistot , Mittaustekniikka , Läpiviennit , Prosessikaaviot ja merkinnät , Teollisuuden putki- ja säiliöeristykset , Melun hallinta teollisuuden laitehankinnoissa , Putkiluokat , Automaatiojärjestelmien hankinta , Kulkutiet ja hoitotasot , Painelaite- ja kemikaalilain alaiset putkistot ja säiliöt , Instrumenttiasennusten tyyppipiirustukset ja hankintarajat , Voitelu , Lattiakanaalit , Kunnonvalvonnan värähtelymittaus , Tehdassuunnittelupiirustuksien laadinta ja sisältö , Elektroninen tiedonsiirto , Elintarviketeollisuuden koneet ja laitteet , Kone- ja laitehankinnat. Tekniset erittelyt , Kunnossapidon käsitteet ja laitoksen kuntokartoitus , Muovituotteiden hankinta, käsittely ja kunnonvalvonta , Teollisuuden varastot ja varastotavaroiden ryhmitys- ja nimitysohjeet , Teollisuushydraulijärjestelmän suunnittelu ja hankinta , Teollisuuden riskienhallinta , Tehdashierarkia ja osastojen nimeäminen , Putkiston kannatus , Tunnusluvut , Maahan asennettavat johdot , Kunnonvalvonnan sähköiset menetelmät , Prosessiyhteet ja liittimet , Saattolämmitys , Ultrakorkeat paineet , Akselin linjaus , Palautteen anto teollisuudessa , Voimalaitoksen vesikemia , Aikataulut, tehdastarkastukset == Aiheesta muualla == * https://www.psk-standardisointi.fi/ Luokka:Standardisoimisjärjestöt
Isoeugenoli

Isoeugenoli (C10H12O2) on fenoleihin kuuluva orgaaninen yhdiste. Sitä esiintyy useiden kasvien eteerisissä öljyissä ja sitä käytetään hajusteiden ja muiden orgaanisten yhdisteiden valmistamiseen. Yhdistettä esiintyy myös kukkien tuoksuissa ja semiokemikaalina eliöiden viestinnässä. Isoeugenoli on eugenolin isomeeri. == Ominaisuudet == Huoneenlämpötilassa isoeugenoli on väritöntä tai vaaleankeltaista voimakkaasti neilikalta tuoksuvaa nestettä. Yhdisteellä esiintyy cis-trans-isomeriaa ja trans-isomeeri on termodynaamisesti stabiilimpi kiteinen aine. Isoeugenoli liukenee vähäisessä määrin veteen ja enemmän moniin orgaanisiin liuottimiin kuten etanoliin ja dietyylieetteriin. Isoeugenoli voidaan pelkistää katalyyttisesti vedyttämällä dihydroeugenoliksi tai hapettaa vanilliiniksi. Isoeugenoli on heikosti hapan yhdiste.Johannes Panten & Horst Surburg: Flavors and Fragrances, 3. Aromatic and Heterocyclic Compounds, Ullmann's Encyclopedia of Industrial Chemistry, John Wiley & Sons, New York, 2016. Viitattu 1.7.2016 Luonnossa isoeugenolia esiintyy muun muassa neilikassa, muskottipähkinässä ja tuoksuilangiassa. == Valmistus ja käyttö == Tyypillisin tapa valmistaa isoeugenolia on kuumentaa eugenolia emäksisissä olosuhteissa, jolloin kaksoissidoksen paikka vaihtuu ja eugenoli isomeroituu isoeugenoliksi. Isomeroitumiskatalyytteinä voidaan käyttää myös eräitä rutenium- tai rodiumyhdisteitä. Toinen tapa valmistaa yhdistettä on lähteä guajakolista ja propanaalista. Isoeugenolia voidaan käyttää hajusteissa, joihin se tuo neilikankaltaista kukkaista ja mausteista tuoksua. Toinen yleinen käyttötarkoitus on muiden orgaanisten yhdisteiden valmistus. Isoeugenolista saadaan muun muassa metyyli-isoeugenolia ja propenyyliguaetolia. Aikaisemmin isoeugenolin hapetus oli tärkein vanilliinin valmistusmenetelmä, mutta sen ongelmana olivat huonot saannot ja yhdisteen esiintyminen luonnossa suhteellisen pieninä pitoisuuksina. Isoeugenolista voidaan saada vanilliinia myös bioteknillisillä menetelmillä.Keith D. Perring: Perfumes, Kirk-Othmer Encyclopedia of Chemical Technology, John Wiley & Sons, New York, 2016. Viitattu 1.7.2016 Yhdiste voi aiheuttaa hajusteallergiaa. : == Lähteet == == Aiheesta muualla == *Human Metabolome Database (HMDB): Isoeugenol *Toxin and Toxin Target Database (T3DB): Isoeugenol * Kyoto Encyclopedia of Genes and Genomes (KEGG): Isoeugenol *ChemBlink: Isoeugenol *Human and Environmental Risk Assessment on ingredients of Household Cleaning Products (HERA): Isoeugenol (pdf) *Food Component Database(FooDB): (E)-Isoeugenol *Food Component Database(FooDB): (Z)-Isoeugenol *Dr. Duke's Phytochemical and Ethnobotanical Databases: Isoeugenol *Pherobase: Floral Compound - isoeugenol *Pherobase: Floral Compound - E-isoeugenol *Pherobase: Semiochemical - isoeugenol Luokka:Fenolit
Kinu (1922)

Kinu () oli Keisarillisen Japanin laivaston vuonna 1922 palvelukseenotettu Nagara-luokan kevyt risteilijä toisessa maailmansodassa. == Valmistus == Alus tilattiin Kawasakin Kōben telakalta ja sen köli laskettiin 17. tammikuuta 1921. Alus laskettiin vesille 29. toukokuuta 1922 ja se otettiin palvelukseen vielä samana vuonna 10. marraskuuta.Whitley, M. J., s. 162 ==Lähteet== * * * === Viitteet === Luokka:Nagara-luokan risteilijät Luokka:Japanilaiset toisen maailmansodan risteilijät
Gruaro

Gruaro on kaupunki Venetsian metropolikaupungissa, Venetossa, Italiassa. Kaupungin pinta-ala on 17,24 neliökilometriä, ja sen asukasluku on noin 2 800. == Lähteet == Luokka:Venetsian metropolikaupungin kunnat
Milan Škoda

Milan Škoda (s. 16. tammikuuta 1986 Praha, Tšekki) on tšekkiläinen jalkapalloilija. Pelipaikaltaan hän on hyökkääjä. Škoda edustaa turkkilaista Çaykur Rizesporia. Tšekin pääsarjassa hän on edustanut Bohemiansia ja Slavia Prahaa.Milan Škoda National Football Teams -sivustolla Škoda on pelannut Tšekin maajoukkueessa vuodesta 2015 lähtien. Hänet valittiin mukaan EM- kilpailuihin 2016, jossa hän teki maalin 2–2-tasapeliin päättyneessä alkulohko-ottelussa Kroatiaa vastaan.Milan Škoda Soccerway-sivustolla == Lähteet == Luokka:Tšekkiläiset jalkapalloilijat Luokka:Vuonna 1986 syntyneet Luokka:Elävät henkilöt